በኮሮና ወረርሽኝ ምክንያት የግብርና ሥራዎች አለመቆማቸዉን የጠለምት ወረዳ አርሶ አደሮች ተናገሩ፡፡
ባሕር ዳር፡ ሚያዝያ 24/2012 ዓ.ም (አብመድ) በጠለምት ወረዳ የአብና ቀበሌ አርሶ አደሮች የኮሮና ቫይረስ ወረርሽኝን ለመከላከል ከሚደረጉ እንቅስቃሴዎች ጎን ለጎን የመስኖ እርሻ ሥራቸውን እያከናወኑ መሆኑን ተናግረዋል፡፡ ካነጋገርናቸው አርሶ አደሮች መካከል አቶ ሞላ ደምሌ የኮሮና ቫይረስ ወረርሽኝ በኢትዮጵያ መከሰቱን ተከትሎ እየተሰጡ ያሉ የቅድመ መከላከል ዘዴዎችን እየተገበሩ እንደሆነ ተናግረዋል፡፡ ለዚህም የግብርና ባለሙያዎች ምክርና ተከታታይ ድጋፍ ራሳቸውን እንዲጠብቁ እንዳስቻላቸው ገልጸዋል፡፡ አርሶ አደሩ እንደተናገሩት ወረርሽኙን ከመከላል ጎን ለጎን የመስኖ ልማት ሥራዎችን እያከናወኑና የ2012/2013 የመኸር እርሻ ወቅት ማሳቸውን እያዘጋጁሌላኛው አርሶ አደር ዲያቆን ውብሸት ሙላቴ “የኮሮና ቫይረስ ወረርሽኝ የሚያመጣውን ችግር በመገንዘብ በቀበሌው ከቤተ ክርስቲያን እስከ እድር ማኅበራት ግንዛቤዉን በግብርና እና በጤና ባለሙያዎች ስለሚሰጠን ሥራችንን በአግባቡ እንድናከናውን አግዞናል” ብለዋል፡፡አርሶ አደሮቹ ወረርሽኙን ለመከላከል የሁሉም ኃላፊነት እንደሆነና መንግሥት ምርመራዎችን አጠናክሮ መቀጠል እንዳለበት አሳስበዋል፡፡በወረዳዉ የግብርና ሥራዎች አለመቆማቸዉን የገለጹት የመስኖ ልማት ባለሙያዉ አቶ አለምሸት ገብረትንሳኤ ኅብረተሰቡ ራሱን ከኮሮና ቫይረስ በመጠበቅ የግብርና ሥራዎችን እንዲያከናውን እየተደረገ መሆኑን ገልጸዋል፡፡
ወቅቱ የመስኖ ልማት ሥራዎች የሚሠሩበትና የማሳ ዝግጅት በመሆኑ አርሶ አደሩ በንቃት እየሠራ እንደሆነም ገልጸዋል፡፡ በኮሮና ቫይረስ ወረርሽኝ ምክንያት በወረዳዉ የተጀመሩት የአተባ ወንዝ ቁጥር አንድና ቁጥር ሁለት የመስኖ ካናል ግንባታዎች እንደቀጠሉ መሆናቸውን አቶ አለምሸት ተናግረዋል፡፡ዘጋቢ፡- ደስታ ካሳ ደባርቅ